নিউইয়র্ক : স্বাধীনতা দিবসে সকল দ্বিধাদ্ব›দ্ব ভুলে প্রধানমন্ত্রী শেখ হাসিনার নেতৃত্বে বাংলাদেশের উন্নয়ন কর্মকাণ্ড ত্বরান্বিত করতে প্রবাসীদেরঐক্যবদ্ধ হওয়ার আহ্বান জানিয়েছেন একাত্তরের বীর মুক্তিযোদ্ধারা। গত ২৬ মার্চ রবিবার যুক্তরাষ্ট্র মুক্তিযোদ্ধা সংসদের উদ্যোগে নিউইয়র্কের জ্যামাইকারএকটি পার্টি সেন্টারে বাংলাদেশের মহান স্বাধীনতা দিবস উপলক্ষে এক আলোচনা সভা অনুষ্ঠিত। সভার শুরুতেই জাতির জনক বঙ্গবন্ধু, জাতীয় চার নেতা, মুক্তিযুদ্ধের সকল শহীদ, ইজ্জতহারানো দুই লক্ষ মাবোনদের স্মৃতির প্রতি গভীর শ্রদ্ধা জানিয়ে দাঁড়িয়ে এক মিনিট নিরবতা পালন করা হয়। কুরআন পাঠ জাতির কল্যাণ কামনা করে বিশেষ মোনাজাত পরিচালনা করেন বীর মুক্তিযোদ্ধা মোঃ মনির হোসেন।